ZAAO

SIA “ZAAO” (ZAAO) ir publiski privāta kapitālsabiedrība, kas pieder 11 pašvaldībām: Alūksnes, Balvu, Cēsu, Gulbenes, Limbažu, Madonas, Saulkrastu, Siguldas, Smiltenes, Valkas un Valmieras. ZAAO nodrošina kvalitatīvus atkritumu apsaimniekošanas pakalpojumus, tostarp atkritumu savākšanu, šķirošanu, pārvadāšanu, apstrādi un apglabāšanu videi draudzīgā veidā. Tāpat uzņēmums aktīvi iesaistās sabiedrības informēšanā un izglītošanā.

Uzņēmuma vīzija ir kļūt par inovatīvu un nozares vadošo uzņēmumu, kas nodrošina kvalitatīvus pakalpojumus līdzatbildīgam klientam, veicinot vides ilgtspējas saglabāšanu.

ZAAO misija – veicināt ilgtspējīgu attīstību Latvijā, piedāvājot mūsdienīgus un atbildīgus resursu pārvaldības risinājumus cilvēkam un videi.

Uzņēmuma vērtības: sadarbība, profesionalitāte, mērķtiecība, lojalitāte, atbildīgums un attīstība.

## Vēsture
Latvijas atkritumu apsaimniekošanas stratēģijas ieviešanas ietvaros Cēsu, Limbažu, Valkas un Valmieras pašvaldības pieņēma lēmumu par reģionālas atkritumu apsaimniekošanas organizācijas dibināšanu un jauna mūsdienu prasībām atbilstoša atkritumu noglabāšanas poligona ierīkošanu Ziemeļvidzemes reģionā.
1998. gada novembrī tika nodibināta SIA ZAAO.
2002. gada 29. novembrī ZAAO ieguva *Bureau Veritas Quality International* (BVQI) Integrētās vadības sistēmas kvalitātes un vides standartu sertifikātus. SIA ZAAO ir pirmā atkritumu apsaimniekošanas komercsabiedrība, kuras darbībā ir izveidota, ieviesta un tiek uzturēta integrētā vadības sistēma, kas atbilst kvalitātes standartam ISO 9001:2000 un vides standartam ISO 14001:2004. No 2005. gada 1. janvāra atkritumu poligons “Daibe” ir vienīgā visu Ziemeļvidzemes reģiona (Cēsu, Limbažu, Valkas, Valmieras rajoni) cieto sadzīves atkritumu (CSA) apstrādes un noglabāšanas vieta.

## Aprites ekonomikas centri (AEC)
ZAAO apsaimnieko divus Aprites ekonomikas centrus. Aprites ekonomikas centrs ir iežogota un apsargāta teritorija, kurā notiek atkritumu apstrāde un kontrolēta atkritumu apglabāšana atbilstoši Eiropas Savienības un Latvijas Republikas likumdošanas prasībām. 

## AEC "Daibe"
thumb
Aprites ekonomikas centrs “Daibe” (AEC “Daibe”) ir iežogota un apsargāta teritorija, kas atrodas Stalbes pagastā, Cēsu novadā (LV-4151). Aprites ekonomikas centrā  tiek veikta atkritumu apstrāde un kontrolēta apglabāšana, ievērojot Eiropas Savienības un Latvijas Republikas likumdošanas prasības. Poligons savu darbību uzsāka 2004. gada 26. novembrī, un tā darbība tiek organizēta saskaņā ar Valsts vides dienesta Valmieras reģionālās vides pārvaldes izsniegtās A kategorijas atļaujas piesārņojošo darbību veikšanai nosacījumiem. 

Teritorijā tiek īstenoti šādi procesi:

- atkritumu sagatavošana un apstrāde pirms apglabāšanas,
- atkritumu apglabāšana,
- dalīti vākto otrreiz izmantojamo materiālu sagatavošana nodošanai pārstrādei,
- bioloģiski noārdāmo atkritumu kompostēšana,
- EKO laukuma apsaimniekošana,
- infiltrāta apsaimniekošana,
- biogāzes apsaimniekošana,
- elektroenerģijas ražošana,
- vides kvalitātes monitorings,
- sabiedrības izglītošana.

## AEC "Kaudzītes"
thumb|AEC "Kaudzītes"
Aprites ekonomikas centrs “Kaudzītes” (AEC “Kaudzītes”) ir iežogota un apsargāta teritorija, kas atrodas Kaudzītēs, Litenē, Litenes pagastā, Gulbenes novadā (LV-4405). Centrā tiek veikta atkritumu apstrāde un kontrolēta apglabāšana, ievērojot Eiropas Savienības un Latvijas Republikas likumdošanas prasības. 

AEC darbība ietver šādus procesus:

- atkritumu sagatavošanu un apstrādi pirms to apglabāšanas,
- atkritumu apglabāšanu,
- dalīti vākto otrreiz izmantojamo materiālu sagatavošanu nodošanai pārstrādei,
- EKO laukuma apsaimniekošanu,
- infiltrāta apsaimniekošanu.

## EKO laukumi
Uzņēmums, sadarbībā ap pašvaldībām, ir izveidojis 21 EKO laukumu šķirotu atkritumu pieņemšanai. EKO laukums ir slēgta, norobežota teritorija, kurā noteiktā darba laikā iespējams nodot gan bez maksas, gan par maksu (pēc noteikta cenrāža) noteikta veida šķirotus atkritumus, kā arī saņemt konsultācijas par SIA “ZAAO” pakalpojumiem. Šajos laukumos var nodot dažāda veida materiālus, tostarp papīru, kartonu, stikla iepakojumu, plastmasas iepakojumu, metālu, sadzīves tehniku, elektroiekārtas, lielgabarīta atkritumus, bioloģiski noārdāmos atkritumus, būvgružus, bīstamos atkritumus, riepas un citus īpaši norādītus materiālus.

EKO laukumi ir būtiska aprites ekonomikas sastāvdaļa, veicinot materiālu atkārtotu pārstrādi un samazinot apglabājamo atkritumu apjomu.

## Dabas un tehnoloģiju parks “URDA”
thumb|Dabas un tehnoloģiju parks "URDA"
Sabiedrības izglītošanai par atkritumu šķirošanu un dažādu resursu apriti dabā SIA ZAAO 2018. gadā sāk realizēt mācību programmu jaunizveidotajā dabas un tehnoloģiju parkā “URDA” jeb Universāla Radoša Dabaszinātņu apmācība. URDA piedāvā licencētu vides izglītības programmu. Interešu grupām pieejamas ekskursijas, radošas aktivitātes, skolām — konkursi. 

## Atsauces

## Ārējās saites

* ZAAO mājaslapa
* Dabas un tehnoloģiju parka URDA mājaslapa